"אני הייתי במסיבת יום הולדת של חברה והוא היה במסיבת יום הולדת של חבר באותו בר בתל אביב. הוא פשוט בא והתחיל איתי שם, ולמרות שהוא טוען שאני התחלתי איתו, הוא זה שהתחיל איתי ואין על זה וויכוח".
"הוא הציע לי נישואים אחרי חודשיים שיצאנו, בפעם הראשונה שהוא השתכר. אמרתי לו לא. ובכל פעם בה הוא היה שיכור הוא היה מציע לי נישואים. יום אחד, אחרי שנתיים, הזמנו המבורגר הביתה, ישבנו לאכול כשאני עם מסיכה על השיער, ופתאום הוא הוציא טבעת. התחלתי לצעוק עליו, איך הוא מציע לי אחרי שאכלתי המבורגר וכשאני עם מסיכה לשיער. אחרי שפתחתי את הקופסא ראיתי טבעת עם יהלום ענקי, ממש טבעת חלומותיי, ויחד איתה הוא הביא לי גם נעליים שממש רציתי. ברור שאמרתי כן".
"הסתכלתי הרבה באינטרנט ועשיתי את כל הסיבוב של דיזינגוף, אבל כל שמלה נראתה לי כמו בד ריפוד לספות. אני בחורה רזה וכל שמלה שקלה יותר ממני, זה הרגיש לי יותר מדי - הקצפות והחרוזים והתחרות. הלכתי עם אמא שלי ואמרתי לה שזה אבוד. שאני הולכת לקנות מזארה שמלה לבנה ולקרוא לה שמלת כלה. ואז חברה שלחה לי לינק לאתר של רונן פארצ'ה וכל שמלה שם נראתה לי בול. בשנייה שבאתי, הוא הוציא לי שמלה ואמר לי 'זאת. זו השמלה'. מדדתי אותה וברגע שיצאתי מהתא אמא שלי התחילה לבכות ואז ידעתי שזהו, זאת השמלה. לא עניין אותי כמה עולה ואיך, ידעתי שזה זה".
"שלא תהיה דרמטית מדי, שתתאים לאישיות שלי, שתהיה קלאסית. לא מפוארת מדי, שתהיה פשוטה, נעימה ונוחה ויחד עם זה שיקית וקוטור. רציתי גזרה יחסית ישרה וחלקה אבל עם פינישים שעושים אותה מיוחדת ולא סתם לבנה. רונן יודע לקרוא גוף של אישה ויודע בדיוק מה להבליט ואיך להחמיא לה".
"שאלתי את רונן והוא הסכים איתי שצריך ללכת על משהו מאוד טבעי. בהתחלה חשבתי שאעשה לבד אבל הוא נתן לי את הטלפון של אסף באבו, שמתעסק באופנה והוא מצא חן בעיני. הוא ישר קרא אותי וידעתי שזה בטוח יהיה טוב. לגבי השיער, עשיתי ניסיונות, והכל נראה כמו כדור בדולח על הראש שלי, אז אספתי בקוקו פשוט וטבעי".
"מאוד רציתי טבעת שהיא גלגל של יהלומים, וביהדות זה אסור. סיכמנו שאני אתחתן עם טבעת הנישואים של אמא שלי, והטבעת שאני רכשתי בעיצוב אישי אצל דניאל מתת מורכבת כולה מיהלומים".
"הווילה עם מזל טלה בגני התערוכה. הכי חשוב שהמקום הזה בתל אביב. נמאס לנסוע לחתונות בחורים ביום חמישי בערב אחרי העבודה כשלכולם אין כח. רצינו שאנשים יוכלו לבוא במונית ולשתות".
"לבחור את הדוגמה של ההזמנה. זה, וסידור השולחנות שללא ספק היה מבוך אין סופי. בנוסף, סיכמנו ששבוע לפני החתונה אנחנו לא מתראים. התחתנו דרך צהר באופן מאוד ידידותי לחילונים. אחד הרבנים המליץ לא להתראות שבוע לפני החתונה משתי סיבות – קודם כל כי זה שבוע עם הרבה לחץ, שיכול לגרום לריבים. חוץ מזה, זה נותן לך הזדמנות להיפרד מהרווקות, מהמשפחה ומהחיים הקודמים. רק בחופה התראינו פעם ראשונה. אני לא יודעת אם זה היה קושי, אבל זה היה מיוחד".
"נחכה לקיץ, ונטוס משהו למלדיביים או לתאילנד. משהו אקזוטי".
"תכננו חתונה בתקציב של 120 אלף ועברנו את ה- 200, כי אני מאלה שרוצים - או הכי טוב או כלום. לא ויתרתי על דבר, אפילו אורי לקח חליפה של דולצ'ה גבאנה. אז אני חושבת שגם עם מיליון דולר לא היה לי מה להוסיף. אולי הייתי מנחיתה את סלין דיון לשיר בחתונה או את בריטני ספירס".